Борис Младенов-Young
Пристигна тя със своята сестра…

chitanka.info

Истински случай

Пристигна тя със своята сестра.

Две глухи бабки… Но все пак с успех

се справих… С „Мисис“ еди си коя

подробно анамнезата й снех.

На тръгване сестра й с поглед строг

и струва ми се също, с леден глас,

навярно за да ми даде урок,

ми рече: „Моята сестра и аз

не сме били омъжвани до днес!…“

Стъписах се. От смут и свян обзет,

приех със „Sorry!“[1] странния сюрприз.

Така от упрека й с такт, с финес,

тогаз разбрах, защо по етикет

тук всичките жени наричат „Мис“!!!

Сидни, Австралия — 2016 г.

[1] Sorry — съжалявам. В Австралия е прието в официалните отношения към всички жени (омъжени и неомъжени) да се обръщат с „Miss“ — госпожица. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.